ประสาร-บัณฑิตเต็งผู้ว่าการธปท.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — “ประสารบัณฑิต” เต็งผู้ว่าการ ธปท. คนที่ 22
แหล่งข่าวจากกระทรวงการคลัง เปิดเผยว่า หลังจากที่นายกรณ์ จาติกวณิช รมว.คลัง ตั้งคณะกรรมการสรรหาผู้ว่าการธนาคารแห่งประเทศไทย (ธปท.) คนใหม่ เพื่อมาแทนนางธาริษา วัฒนเกส ผู้ว่าการ ธปท. คนที่ 21 และเป็นผู้ว่าหญิงคนแรกของประเทศ จะหมดวาระในเดือน ก.ย.นี้ ขณะนี้มีรายชื่อที่จะถูกนำขึ้นพิจารณาให้เป็นผู้ว่าการ ธปท.คนใหม่ คือ นายประสาร ไตรรัตน์วรกุล กรรมการผู้จัดการ ธนาคารกสิกรไทย นายบัณฑิต นิจถาวร รองผู้ว่าการด้านเสถียรภาพการเงิน ธปท. นายธีระชัย ภูวนาถนรานุบาล เลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และนายสถิตย์ ลิ่มพงศ์พันธุ์ ปลัดกระทรวงการคลัง
แหล่งข่าวเปิดเผยว่า คนที่เป็นตัวเต็งได้เป็นผู้ว่าการ ธปท. คนที่ 22 ขณะนี้เหลือ 2 คน คือ นายประสาร และซึ่งเคยเป็นรองผู้ ธปท. ว่าดูแลกำกับสถาบันการเงิน ผ่านการเป็นเลขาธิการ ก.ล.ต. ล่าสุดได้รับการแต่งตั้งเป็นประธานสมาคมธนาคารไทย ต่อจากนายอภิศักดิ์ ตันติวรวงศ์ กรรมการผู้จัดการ ธนาคารกรุงไทย
สำหรับอีก 1 ตัวเต็ง คือนายบัณฑิต ซึ่งถือว่าเป็นลูกหม้อของ ธปท. ทั้งนี้รายชื่อผู้ที่มีคุณสมบัติครบถ้วนจะถูกเสนอให้ รมว.คลัง พิจารณาในเดือน มิ.ย.นี้ 
“ตอนนี้ขึ้นอยู่กับกรรมการคัดสรรว่าจะเลือกใคร แม้ว่านายประสารจะมีภาษีดีกว่านิดหน่อย แต่หากปฏิเสธไม่รับตำแหน่ง นายบัณฑิตก็จะได้เป็นผู้ว่าการ ธปท. คนที่ 22 ทันที เพราะ รมว.คลัง ได้มอบอำนาจอิสระให้คณะกรรมการเลือกคนที่เหมาะสมที่สุด” แหล่งข่าวเปิดเผย
สำหรับรายชื่อของ นายธีรชัย คาดว่าจะไม่สามารถผ่านการพิจารณาเป็นผู้ว่า ธปท. แม้ว่า ที่ผ่านมาจะเคยเป็นรองผู้ว่า ธปท. แต่เมื่อเทียบกับนายประสาร และ นายบัณฑิต ถือว่าคุณสมบัติยังเป็นรองอยู่มาก
ขณะที่รายชื่อของนายสถิตย์ ปลัดกระทรวงการคลังที่จะเกษียณอายุในเดือน ก.ย. 2553 นี้ ได้รับการทาบทามจากนายกรณ์ ให้ไปเป็นผู้ว่า ธปท. คนใหม่ แต่นายสถิตย์ได้ปฏิเสธ เพราะเห็นจะเป็นเรื่องไม่เหมาะสม ที่จะนำคนของกระทรวงการคลังไปนั่งเป็นผู้ว่า ธปท. จะทำให้ผู้บริหาร และพนักงานของ ธปท. เกิดความไม่สบายใจ
ด้านสมพล เกียรติไพบูลย์ ธานกรรมการ ตลาดหลักทรัพย์แห่งประเทศไทย กรรมการสรรหาผู้ว่า ธปท. คนที่ 22 กล่าวว่า จะต้องเสนอรายชื่อผู้ว่า ธปท. คนใหม่ให้นายกรณ์ ภายในเดือน มิ.ย. 2553 นี้ ตอนนี้อยู่ระหว่างการพิจารณาคุณสมบัติของผู้สมัคร โดยจะต้องเลือกบุคคลที่มีความสามารถเข้ากับสถานการณ์ที่เป็นอยู่ปัจจุบัน